Kuno Pajula

Kuno Pajula (enne eestistamist 1936. aastani Kuno Preis; 11. märts 1924 Käru küla – 26. november 2012) oli Eesti Evangeelse Luterliku Kiriku (EELK) peapiiskop aastatel 1987–1994.

Aastatel 1931–1942 õppis Käru ja Salla algkoolis ning Väike-Maarja gümnaasiumis.

Kuno Pajula õppis EELK Usuteaduse Kõrgemas Katsekomisjonis (praeguse nimega EELK Usuteaduse Instituut) aastatel 1949–1959. Ta ordineeriti 1950. aastal aseõpetajaks, õpetaja õigused anti 1959. aastal. 1960/61 saadeti ta täiendõppele Göttingeni Ülikooli Saksamaal.

Täitis ka Tallinna abipraosti, hiljem Tallinna praosti ning EELK konsistooriumi assessori ülesandeid.

Kuno Pajula on teeninud Illuka, Iisaku, Kursi ja Narva Aleksandri kogudust ning aastatel 1957–1987 Tallinna Jaani kogudust.

11. juunil 1987 valis EELK Kirikukogu Kuno Pajula EELK peapiiskopiks. 29. juunil 1994 määrati ta emerituuri seoses vanusepiiri täitumisega.

Oli Eesti Kirikute Nõukogu esimene president aastatel 1989–1993 ning Kirikute Maailmanõukogu keskkomitee liige 1983–1992. Maetud Tallinna Rahumäe kalmistule. 

Tema tütar on tõlkija, giid ja muuseumitöötaja Tiina Laanejärv. 

 Tunnustus 

 1982 EELK Kuldristi kandmise õigus
 1994 Konsistooriumi aukiri
 2001 Maarja medal
 2004 Kaitseväe teeneterist
 2006 EELK Teeneterist, I järk
 2009 EELK Elutööpreemia

 Välislingid 
Suri peapiiskop emeeritus Kuno Pajula
Biograafia Eesti Evangeelse Luterliku Kiriku kodulehel
 Kärt Anvelt "Kuno Pajula – raskete aegade kirikutalade rahulik kandja" EPL, 27. november 2012

Kategooria:Iisaku koguduse vaimulikud
Kategooria:Illuka koguduse vaimulikud
Kategooria:Kursi Maarja-Eliisabeti koguduse vaimulikud
Kategooria:Narva Aleksandri koguduse vaimulikud
Kategooria:Tallinna Jaani koguduse vaimulikud
Kategooria:Eesti Evangeelse Luterliku Kiriku peapiiskopid
Kategooria:EELK Usuteaduse Instituudi rektorid
Kategooria:Tallinna praostid
Kategooria:Rahumäe kalmistule maetud
Kategooria:Sündinud 1924
Kategooria:Surnud 2012